kardosdrur/scandi-wiki huggingface dataset:
Chiricahua

Chiricahua er en nationalpark i Chiricahua Mountains (Chiricahua bjergene), der tidligere blev domineret af Chiricahua-Apacherne (Cochise- og Geronimo-indianerfolket). Parken ligger i Cochise County i Arizonas sydøstlige hjørne. Området var hjemsted for Chiricahua-apacherne, og da deres høvding Cochise forhandlede fred med militæret i 1872, lovede de ham bjergene som reservat. Cochise døde to år senere og i 1875 blev hans folk drevet mod nord til San Carlos-reservatet, trods de givne løfter.

Præsident Calvin Coolidge gjorde de skønneste dele af området til nationalpark i 1924.

Kilde / Ekstern henvisning 
 I bil igennem Arizona 

USA's historie
ComON

IT-avisen ComON var et it-medie, der bragte daglige nyheder på nettet på comon.dk. ComON blev stiftet som netmedie i 1997. Fra august 2001 frem til sommeren 2007 udsendte ComON en papiravis men har siden koncentreret sine kræfter på nettet – blandt andet med fokus på web-tv.

ComON.dk var frem til 2011 ejet af mediekoncernen Mediaprovider, der blandt andet også udgav gadget-bladet GEAR og driver Mac-nyhedssitet Mediamac.dk. Sammen med it-branchebladet CRN blev ComON.dk i juni 2011 opkøbt af IDG, der også udgiver Computerworld og PC World. I maj 2013 blev IDG, og dermed også ComON, købt af Jobindex. I samme manøvre foretog man en konsolidering af husets medier, så CRN og ComON fra det tidspunkt ikke længere var selvstændige medier men undersider/faneblade på Computerworld.dk.

ComON blev startet af teknologiredaktør Karim Pedersen i sin kælder i 1997, og han var med på holdet fra 1997 til 2013, hvor han havde ry for at være mediets mest flittige skribent.

ComON satte i perioden 2004-2006 kritisk lys på elselskabernes milliardinvesteringer i fibernet, og var det første medie til at tage dette emne op. ComON har desuden beskæftiget sig kritisk med daværende videnskabsminister Helge Sander og Statens Lønsystem.

Chefredaktører gennem tiden 
1997 - 2001: Karim Pedersen

2001 – 2003: Peter Engels Ryming (nu chefred. på GEAR)

2003 – 2006: Andreas Krog

2006 – 2006: Hans Steen Andersen

2006 – 2007: Helle Sydendal Flodgaard

2007 – 2012: Jens Nielsen

2012 - : Line Ørskov

Eksterne henvisninger og kilde 

 Officiel website for ComON

Netaviser fra Danmark
IDG
Mangas Coloradas

Mangas Coloradas (ca. 1793 – 18. januar 1863) var høvding af Bedonkohe Apache-indianerne.

I generationer modstod Apacherne den hvide kolonisering af deres hjemland i sydvesten, i dagens New Mexico og Arizona af både Spanierne og nordamerikanerne. Da der blev fundet guld i Californien i 1848, blev Apacherne hurtig truede af de hvide som søgte efter formue. I en minelejr blev Mangas Coloradas, høvdingen af Mimbreño Chiricahua apacherne pisket. Dette gjorde ham til livslang fjende af de hvide. I 1861 slog han sig sammen med sin nevø Cochise i kampen mod de hvide. Mangas Coloradas og Cochise kontrollerede meget af den sydlige New Mexico og Arizona indtil Mangas blev såret i 1862, fanget og dræbt i januar 1863 da han prøvede at flygte fra Fort McLane, New Mexico. Efter hans død, blev hans nevø Cochise Apachernes høvding.

Kilde/Ekstern henvisning
I bil igennem Arizona 

Personer i USA's historie
Apacher
Geigertæller

En geigertæller eller Geiger-Müllertæller bruges til måling af radioaktivitet. Den er specielt egnet til at måle ioniserende stråling.

En geigertæller kan detektere alfapartikler (hurtige heliumkerner), betapartikler (hurtige elektroner) og gammafotoner, men ikke neutroner.

Selve sensoren er et Geiger-Müller-rør, der er et gasfyldt rør, som kortvarigt leder elektricitet, når en partikel eller strålingsfoton gør gassen ledende pga. ionisering. Instrumentet forstærker signalet og viser brugeren ioniseringsintensiteten, enten på et viserinstrument eller som en lydpuls for hver ionisering.

Hans Geiger udviklede geigertælleren i 1908 sammen med Ernest Rutherford. Den kunne kun spore alfapartikler. I 1928 forbedrede Geiger og Walther Müller Geigers PhD-studerende den, så rørets tæller kunne detektere alle former for ioniseriende stråling. Den nyeste version af Geigertælleren kaldes en halogentæller. Den blev opfundet i 1947 af Sidney H. Liebson (Phys. Rev. 72, 602–608 (1947)). Den overgår de tidligere Geigertællere, fordi den holder meget længere og behøver mindre spænding.

Geiger-Müllertælleren anvendes indenfor kernefysik, geofysik (minedrift) og ved medicinsk terapi med isotoper.

I populær kultur 
"Geiger Counter" er titlen på åbningsnummeret på de tyske pionerer indenfor elektronisk musik Kraftwerks konceptalbum Radioaktivität (1975). Nummeret indledes med gentagene monotone dybe 'bip' lyde (som skal forestille at være fra en Geigertæller), som stiger i tempo. Nummeret fader over i det ikoniske "Radioactivity", hvor nu også lysere 'bip' lyde her bruges som et rytmisk element.

Måleinstrumenter
Radioaktivitet
Ioniserende stråling
Stormvarsel

Stormvarsel er en dansk film fra 1968.
Manuskript og instruktion Ib Mossin.
Blandt de medvirkende kan nævnes:

Frits Helmuth
Erik Kühnau
Isa Holm
Karl Stegger
Lily Broberg
Buster Larsen
Anne-Marie Juhl
Claus Ryskjær
Hanne Løye
Arthur Jensen
Paul Hagen
Erik Paaske
Asbjørn Andersen
Poul Thomsen
Bjørn Puggaard-Müller
Ole Ernst
Holger Vistisen

Eksterne henvisninger 
 

Danske film fra 1968
Film instrueret af Ib Mossin
Sjov i gaden

Sjov i gaden er en dansk komediefilm fra 1969 instrueret af Carl Ottosen med Dirch Passer.

Medvirkende 
 Dirch Passer – Peter Jensen
 Winnie Mortensen – Winnie
 Ove Sprogøe – Fløjten
 Willy Rathnov – Rasmussen
 Karl Stegger – Bagermester Jacobsen
 Carl Ottosen – Chefen
 Lotte Horne – Elisabeth
 Birgit Sadolin – Faster Anna
 Arne Møller – Carlo
 Kurt Andersen – Orla
 Ernst Meyer – Gossain
 Poul Bundgaard – Fordrukken mand i opgang
 Bodil Udsen – Hans sure kone
 Inger Gleerup – Ekspeditrice i stormagasin
 Poul Glargaard – Kriminalassistent
 Marianne Tholsted – Ekspeditrice i legetøjsforretning
 Claus Ryskjær – Cykelbud
 Palle Justesen – Hotelportier

Eksterne Henvisninger 

Komediefilm fra Danmark
Danske film fra 1969
Tombstone

Tombstone – "the Town Too Tough to Die" er en by i Cochise County, Arizona, USA. Byen blev stiftet i 1879 i et område som da blev kaldt Arizona Territory. Ved folketællingen i 2000 havde byen et indbyggertal på 1.504.

Historie 
En dag i 1877 stod guldgraveren Ed Schieffelin i Camp Huachuca og kiggede mod bjergene i nordøst. Bjergenes rige farver så lovende ud for ham, og han besluttede at tage derop og grave lidt. Han fortalte soldaten som stod ved siden af ham om sin beslutning, og soldaten advarede ham om at Apacherne kontrollerede området og sagde til ham: "All you'll find in those hills is your tombstone" ("Alt du vil finde i de bjerge er din gravsten").

I februar 1878 besluttede Schieffelin at tage ud alene for at søge efter sin formue. Han fandt en rig sølvåre (på stedet hvor han gemte sig i to nætter for Apache-indianere) og med tanken om soldatens bemærkning, registrerede han to lodder: "the Tombstone" (gravsten) og "the Graveyard" (kirkegård).

Han besluttede at vise åren til sin bror Al, og for at bedømme åreværdien rejste han hele vejen til Signal, som nu er en spøgelsesby omkring 272 km i luftlinje fra Tombstone. Brødrene returnerede med en vurderingsmand fra Signal, Richard K.Gird (som byggede et malmvaskeri langs østbredden af San Pedro River i Millville), og han indså årens værdi og overtalte brødrene til at han blev deres partner.

På tilbagevejen fandt Ed to steder mere med sølvårer i løbet af to dage og registrerede lodderne som "Lucky Guss" (heldig karl/person – det kaldte han sig selv) og "the Toughnut" (hård nød – da han regnede med at det vil blive en svær åre at følge "a tough nut to crack" – "en svær nød at knække"). Et udbytte af 40 millioner dollars i sølv (værdi af 1.7 milliarder dollars i dag) blev resultatet fra disse og andre miner i området mellem 1880-1886.

Tombstone, som blomstrede op under jagten på sølvet i starten af 1880'erne, var kendt som en af vestens mest berygtede og voldelige byer – her var sølvet konge – men alligevel var Tombstone den største og mest fornemme og kulturelle by i vesten. Den havde 4 kirker, skole, to banker, avis ("The Epitaph"), en opera og et indbyggertal på 15.000. En brand raserede hovedgaden i 1881 og 1882 og hver gang blev byen genbygget. Ed Schieffelin forlod Tombstone og rejste efter et nyt eventyr til Yukon.

Selv om historien er blevet fortalt af Hollywood og af mange kendte historikere om at Tombstone var stedet, hvor man levede hurtigt og døde brat, så var det i virkeligheden farligere at leve i Charleston og Millville, som var mere voldelige end Tombstone. Nogle af dem, der faktisk kom ulykkeligt af dage, ligger begravet på byens Boot Hill Graveyard.

Ekstern henvisning 

 Byens officielle hjemmeside

Kilde 
 

Byer i Arizona
Gregory Olsen

Gregory Olsen (født 20. april 1945 i Brooklyn, New York, USA) er direktør for Sensors Unlimited, der udvikler infrarøde kameraer. Han var den tredje rumturist, der fløj til Den Internationale Rumstation. Under sit ophold udførte han eksperimenter med sit firmas instrumenter. Han betalte i omegnen af 130 millioner kr. for turen. Rejsen varede fra den 1. oktober til den 11. oktober 2005.

Referencer 

Rumturister fra USA
Personer fra New York City
Salt River

Salt River er en flod i det østlige og centrale Arizona, USA.

Floden er dannet af White River og Black River og løber 322 km mod vest for at forenes med Gila River vest for Phoenix. Salt River's hovedbiflod er Verde River.

Flere dæmninger på floden danner Salt River-vandingsprojektet og indlemmede søer som: Roosevelt Lake, Apache Lake, Canyon Lake og Saguaro Lake. Salt River Valley er en af de største vandede landbrugsområder i det sydvestlige USA, hvor bomuld, citroner og andre frugter, tomater og meloner produceres. Vandingskanaler blev bygget i dalen for hundreder af år siden af Hohokam-folkene.

Eksterne henvisninger 

 I bil igennem Arizona  

Vandløb i USA
Vandløb i Arizona
Tacoma (flertydig)

Tacoma henviser til flere opslag:

 Tacoma (by) – by i staten Washington, USA.
 Tacoma Narrows – en indsnævring i Puget Sound ved byen Tacoma.
 Tacoma Narrows-broen – bro som krydser Tacoma Narrows.
 Tacoma (fregat) – amerikansk fregat-type.

Se også 
 Tacoma Guitars – en amerikansk guitarproducent, eget af Fender.
Signal (Arizona)

Signal er en spøgelsesby, som ligger i Mohave County i delstaten Arizona, USA.

Byens postkontor åbnede den 15. oktober 1877 og lukkede den 14. maj 1932. Tre år efter opdagelsen af McCracken-minen i 1884 blev Signal afskåret fra sin egen mine. Det største problem for Signal var at bringe fragten til den isolerede by. Forretningsdrivende måtte bestille varer 6 måneder i forvejen.

Minedriften gik op og ned i flere år, og sluttede i 1932. Dette var dødsstødet for Signal og for de 800 indbyggere.

Kilde / Ekstern henvisning 
 I bil igennem Arizona 
 Signal – (engelsk tekst) 

Byer i Arizona
Spøgelsesbyer
Charleston (Arizona)

Charleston er en spøgelsesby i Cochise County, Arizona, USA, som ligger på vestbredden af San Pedro River 13 km sydvest for Tombstone, og som er delt fra Millville af San Pedro-floden.

I sin tid var byen vildere end Tombstone. Byen fik eget postkontor den 17. april 1888, som blev lukket igen den 24. oktober 1888.

Charleston, som støttede malmvaskeprocessen, voksede til et indbyggertal på 400. Soldaterne fra Camp Huachuca (senere Fort Huachuca) kom tit til Charleston og drak sammen med minearbejderne, og selvfølgelig med andet udskud. Charleston var definitivt ikke stedet for fine folk. Dommeren Jim Burnett styrede retten i Charleston "på sin måde". Han bestemte selv størrelsen på bøderne for urostifterne og alle bøder gik direkte i hans lomme. Allerede i 1899 blev Charleston en spøgelsesby. Under 2. verdenskrig blev Charleston brugt af militæret som træningssted for hus-til-hus kampe. Kun fem blikskure minder om den engang vilde bebyggelse.

Kilde / Ekstern henvisning 
I bil igennem Arizona 

Byer i Arizona
Spøgelsesbyer
Millville (Arizona)

Millville er en spøgelsesby i Cochise County, Arizona, USA, beliggende på østbredden af San Pedro River 13 km sydvest for Tombstone, og er adskilt fra Charleston af San Pedro-floden.

Byen fik postkontor den 26. maj 1879, og det lukkede igen den 3. maj 1880. Byen eksisterede takket være Tombstone, som havde meget sølv, men ikke nok vand. Da vand er vigtig for malmvask, byggede Richard Gird et malmvaskeri langs østbredden af San Pedro-floden, 14,5 km sydvest for Tombstone, og stedet blev kendt som Millville.

Byen mistede postkontoret da Charleston på vestbredden af floden blev den største af byerne, og minerne i Tombstone var blevet udtømt. Alt dette bevirkede at Millville blev til en spøgelsesby. I dag er der blot nogle fundamenter tilbage af byen.

Ekstern kilde/henvisning
 I bil igennem Arizona 

Byer i Arizona
Spøgelsesbyer
Fregat (flertydig)

Fregat har flere betydninger:

 Fregat – et hurtigsejlende orlogsskib.
 Fregatten Jylland – 1860-1908, kendt fra 2. Slesvigske Krig.
 F352 Peder Skram – 1966-88, Dansk krigsskib.

Se også
 Fregatfugle – en familie af fugle (Fregata).
Regeringen Hilmar Baunsgaard

Regeringen Hilmar Baunsgaard var Danmarks regering 2. februar 1968 – 11. oktober 1971.

Ændringer: 28. februar 1968, 11. juli 1969, 14. juli 1970 og 17. marts 1971.

Den bestod af følgende ministre fra Det Radikale Venstre, Det Konservative Folkeparti og Venstre: 

 Statsminister: Hilmar Baunsgaard (RV)
 Udenrigsminister: Poul Hartling (V)
 Finansminister: Poul Møller (KF) til 17. marts 1971, derefter Erik Ninn-Hansen (KF)
 Fiskeriminister og minister for Grønland: A.C. Normann (RV)
 Minister for kulturelle anliggender og minister for teknisk samarbejde med udviklingslandene samt nedrustningsspørgsmål: Kristen Helveg Petersen (RV)
 Indenrigsminister: Poul Sørensen (KF) til 29. juni 1969, fra 11. juli 1969 H.C. Toft (KF)
 Justitsminister: Knud Thestrup (KF)
 Forsvarsminister: Erik Ninn-Hansen (KF) til 17. marts 1971, derefter Knud Østergaard (KF)
 Landbrugsminister: Peter Larsen (V) til 7. juli 1970, fra 14. juli 1970 Henry Christensen (V)
 Handelsminister (minister for handel, håndværk, industri og søfart): Knud Thomsen (KF)
 Minister for offentlige arbejder: Ove Guldberg (V)
 Boligminister (og fra 28. februar 1968 tillige minister for statens lønnings- og pensionsvæsen): Aage Hastrup (KF)
 Socialminister: Nathalie Lind (V)
 Undervisningsminister: Helge Larsen (RV)
 Arbejdsminister: Lauge Dahlgaard (RV)
 Økonomiminister og minister for nordiske anliggender samt europæiske markedsanliggender: Poul Nyboe Andersen (V)
 Kirkeminister: Arne Fog Pedersen (V)

Baunsgård, Hilmar, Regeringen
Freelance

Freelance er en ansættelsesform, hvori arbejdsgiveren køber en ansats arbejdskraft fra opgave til opgave. Arbejdsgiveren påtager sig ingen forpligtelser med ferie, sygdom, barsel eller lignende. Ofte skal freelanceren også selv stille arbejdsredskaber og kontor til rådighed.

Freelance-kontrakter bruges fx inden for journalistik, pressefoto, Musik, bygge- og anlæg samt skuespil. I de senere år er der dog også sket en stigning i denne ansættelsesform inden for hotel- og restaurationsbranchen

Arbejdsmarkedet
Colorado River

Colorado River er en flod i Nordamerika og løber i det sydvestlige USA og det nordlige Mexico. Floden, som er 2.334 kilometer lang, udspringer i det nordlige Colorado og er den længste flod vest for Rocky Mountains. De første 1.600 kilometer af sit løb passerer den gennem en mængde kløfter, som er dannet af vandets erosionskraft.

Floden løber hovedsageligt i sydvestlig retning gennem Colorado og ind i det sydøstlige Utah, hvor den møder sin største biflod, Green River. Efter den har krydset den nordlige del af Arizona, løber Colorado River 436 kilometer mod vest gennem den majestætiske Grand Canyon. Den løber herefter hovedsagelig i sydlig retning og danner grænsen mellem Arizona og staterne Nevada og Californien. Tæt ved Yuma krydser floden grænsen til Mexico og løber omkring 145 kilometer til dens udmunding i Cortezhavet og ud i Stillehavet. Hovedmængden af flodens vand forsyner byerne Phoenix og Tucson med drikkevand, mens resten bruges til vanding af marker. På grund af det store vandforbrug når Colorado River nu ikke længere Stillehavet, men forsvinder i sandet ca. 80 kilometer inden den oprindelige udmunding i Cortezhavet.

For at kontrollere Colorado River, især under oversvømmelser, er der bygget en række dæmninger, mange af dem konstrueret af US Bureau of Reclamation, langs floden og dens bifloder. Bemærkelsesværdig er dæmningen Hoover Dam, som lukker floden ved Black Canyon og danner Lake Mead, en af de største kunstige søer i verden.

Colorado River blev først udforsket af den spanske søfarer Hernando de Alarcón, som udforskede mere end 161 kilometer af floden i årene 1540-1541. Colorado River og dens biflod, Green River, blev udforsket rigtigt for første gang i 1869 af den amerikanske geolog John Wesley Powell. På denne rejse foretog Powell og hans følge den første dokumenterede passage gennem Grand Canyon.

Literatur 
 Dean W. Blinn, N. Leroy Poff: Colorado River Basin. In: Artur C. Benke, Colbert E. Cushing: Rivers of North America. Elsevier, 2005, , Seiten 482–539
 Steven W. Carothers, Bryan T. Brown: The Colorado River through Grand Canyon. University of Arizona Press, 1991,

Eksterne henvisninger 

Vandløb i Mexico
Vandløb i Colorado
Vandløb i Utah
Vandløb i Arizona
Vandløb i Nevada
Vandløb i Californien
Gila River

Gila River er en flod i delstaten Arizona, USA. Den udspringer i det vestlige New Mexico i Sierra County og løber herfra mod sydvest over en strækning af 1.014 km. Den løber først mod sydvest og drejer så mod vest ind i Arizona, hvorefter den løber igennem Arizona i næsten 640 km. mod sydvest forbi byen Safford, og langs den sydlige kant af Gila-bjergene. 
Den løber ind i dalen sydøst for Phoenix. Øst for Phoenix drejer den skarpt mod syd, så skarpt mod vest igen nær byen Gila Bend. Den flyder mod sydvest og løber sammen med Colorado River nær Yuma.

Ifølge Guadalupe Hidalgo-traktaten fra 1848 skulle floden være grænse mellem USA og Mexico. Det var den indtil 1853.

I starten af dette århundrede var det muligt at sejle på floden i mindre både i landets lave del. I dag er Gila-floden spærret ved Coolidge Dam (Coolidge-dæmningen) hvor den danner San Carlos Lake (San Carlos-søen).

Eksterne henvisninger 

 I bil igennem Arizona 

Vandløb i USA
Vandløb i Arizona
Vandløb i New Mexico
Navajo Nation

Navajo Nation (indtil 1969 kaldet Navajo Indian Reservation) er et delvist autonomt område, der administreres af oprindelige amerikanere fra navajostammen. Det administrative centrum for Navajo Nation er byen Window Rock, Arizona, USA.

Det er det største indianerreservat i USA, beliggende 416 km nordøst for Phoenix i Apache County, Coconino County og Navajo County, samt i Utah og New Mexico.

Navajo-stammen er den største indianerstamme i Nordamerika. Den er kendt for at sælge tæpper, sølvsmykker, kurvevævning.

Navajo Nation er med et areal på 45.000 km² (lidt større end Danmark) det største selvstyreområde i USA, og er hjemsted for næsten 75.000 Navajo-indianere.

Næsten i centrum af Navajo Nation ligger Hopi-reservatet, som dækker flere tusinde km².

Kilde

Eksterne henvisninger
Canyon de Chelly

Canyon de Chelly (udtales "d'shay") ligger i Navajo-reservatet i Apache County i delstaten Arizona, USA.

Canyon de Chelly arvede det pseudo-spanske navn i forsøg på at efterligne Navajo-ordet "tsegi", som betyder "rock canyon" (sten canyon). Faktisk er der flere canyoner her i området: Black Rock Canyon, Canyon del Muerto, Mon Canyon, men den længste er "Canyon del Muerto" (Dødens canyon) som er næsten ligeså lang som Canyon de Chelly, som er 43 km lang.

Det dybeste sted er 310 meter, og mange af canyonens sider ser ud til at være skåret af en 186 m. lang kniv. En fascinerende skabelse er Spider Rock, en negllignende sandstensmonolit, som skyder 248 m. op af canyonens bund. 

Mennesker har boet i Canyon de Chelly i over 2000 år og Anasazi-folket har efterladt omkring 400 ruiner lige fra primitive lerhuse til konstruktioner af treetagers højt murede huse fra omkring året 1284. De har efterladt tusindvis af tegninger på canyonens vægge og da deres Navajo efterfølgere begyndte at bosætte sig i canyonen i midten af 1700 tallet, kunne de læse deres historie.
Canyon de Chelly blev nationalt monument i 1931, selvom Navajo-indianere, som stadigvæk driver landbrug i canyonens bund, ikke tillader adgang til størstedelen af den.

Kilde/Ekstern henvisning 
 I bil igennem Arizona 
 Mere om Canyon de Chelly 

Navajo-reservatet
Beskyttede områder i USA
Exoterm

En exoterm reaktion er en kemisk reaktion hvorved varme/energi udvikles. Det udtrykkes i formlen reaktanter → produkt + varme

Det modsatte af endoterm.

Se også entalpi, som bruges til at bestemme, om en kemisk reaktion er endoterm eller exoterm.

Kemiske processer
Endoterm

En endoterm reaktion er en reaktion, hvorved varme/energi optages, og luften omkring virker derved koldere.

 Det modsatte af Exoterm

En exoterm reaktion udvikler varme: reaktanter medfører produkter + varme. Her falder Kc, og der sker en forskydning mod højre (produkterne). Hvis omgivelserne bliver varmere, sker der en exoterm reaktion.

En endoterm reaktion forbruger varme: 
reaktanter + varme medfører produkter.  Kc (ligevægtskonstanten) stiger ved opvarmning og der sker en forskydning mod venstre (reaktanterne).

Se også Entalpi som bruges til at bestemme om en reaktion er endoterm eller exoterm 

Kemiske processer
Baby Woodrose

Baby Woodrose er et dansk rockband, der har taget navn efter den hallucinogene plante Hawaiian Baby Woodrose. De spiller musik, der er inspireret af 1960'ernes og 1970'ernes psykedeliske rock, garagepunk, med grupper som Chocolate Watchband, Love, The Byrds, 13th Floor Elevators.

Gruppen blev dannet i 2001 af frontmanden Lorenzo Woodrose, som på det daværende tidspunkt stadigvæk var trommeslager i bandet On Trial. Han indspillede selv 15 sange med sig selv ved samtlige instrumenter. Herefter udgav han ligeledes selv debutalbummet Blows Your Mind.

Efterhånden voksede bandet med yderligere to personer, så de blev til tre personer. Siden starten i 2001 har de udgivet et væld af materiale, der blandt andet inkluderer et samarbejde med Peter Belli.

I 2003 åbnede Baby Woodrose Roskilde Festival på deres Orange Scene, og lukkede året efter den samme scene under titlen An evening with Baby Woodrose. Samme år var de nomineret til en Danish Music Award, som de dog ikke vandt. Men de fik til gengæld tildelt "P3 Prisen" ved P3 Guld dette år.

Siden 2011 har Baby Woodrose spillet som både en kvartet og kvintet, med et skiftende lineup af musikere fra den danske undergrund.

Diskografi 
 Blows Your Mind! (2001)
 Money For Soul (2003)
 Live At Gutter Island (2003)
 Dropout! (2004)
 Love Comes Down (2006)
 Chasing Rainbows (2007)
 Baby Woodrose (2009)
 Mindblowing Seeds and Disconnected Flowers (2011)
 Third Eye Surgery (2012)
 Kicking Ass & Taking Names (opsamlingsalbum) (2014)
 Freedom (2016)

Referencer

Eksterne henvisninger 
 Bad Afro Records 
 

Rockgrupper fra Danmark
Har spillet på Roskilde Festival
Udråbsord

Interjektioner eller udråbsord er en ordklasse, der rummer ord, der normalt ikke indgår i sætninger med andre ord, men i stedet selv danner en ytring. Eksempler i det danske sprog er ja, av, ih, åh, wow, shh, hmm og uhh osv.

Den præcise definition af udråbsord er omdiskuteret. En problematik kan være spørgsmålet om hvornår et udråbsord kan betragtes som en selvstændig ytring, for eksempelvis efterfølges ordet øh ofte af mere, hvilket kan ses som en del af betydningen af øh, og ud fra den observation kan ordet ikke ses som en selvstændig ytring.

Nogle udråbsord anses for at være primære udråbsord, mens andre er sekundære udråbsord. Primære udråbsord er dem der ikke kan tildeles andre ordklasser, dvs. de er fødte udråbsord, mens sekundære udråbsord egentlig tilhører andre ordklasser, men har interjektional funktion.

Formmæssigt er udråbsord typisk kendetegnet ved ikke at have bøjningsformer. Det er også udbredt at modificere dem prosodisk, f.eks. ved forlængelse eller særlige intonationsmønstre.

På dansk kan visse udråbsord indgå i en sammensætning, for eksempel "aha-oplevelse", "jasiger" og "øvdag".

Referencer

Ordklasser